Jessie MacWilliams

Florence Jessie MacWilliams (født 4. januar 1917 i Stoke-on-Trent, død 27. mai 1990) var en britisk matematiker som bidro til feltet kodeteori.

MacWilliams studerte ved University of Cambridge og tok Bachelor of Arts i 1938 og Master of Arts i året etter. Hun flyttet til USA i 1939 og studerte ved Johns Hopkins University. Ett år senere forlot hun Johns Hopkins University og begynte ved Harvard University. I 1955 ble hun programmerer og lærte kodeteori ved Bell Labs, og der tilbragte hun det meste av karrieren. Etter å ha returnert til Harvard tok hun i 1961 doktorgrad, under veiledning av Andrew Gleason.

Hun arbeidet med feilrettingskoder og var medforfatter av The Theory of Error-Correcting Codes med Neil Sloane.

Hun er kjent for MacWilliams-identitetene i kodeteori.

I 1980 ble hun den første Noether Lecturer.

Referanser

Videre lesning 
 

Engelskmenn
Britiske matematikere
Alumni fra Johns Hopkins University
Alumni fra Harvard University
Personer fra Stoke-on-Trent
Alumni fra University of Cambridge
Fødsler i 1917
Dødsfall i 1990